ΓΡΑΠΤΗ ΕΡΩΤΗΣΗ E-2002/00

υποβολή: Erik Meijer (GUE/NGL) και Helmuth Markov (GUE/NGL) προς την Επιτροπή

(21 Ιουνίου 2000)

Θέμα: Η από Νοεμβρίου 2000 κατάργηση της απευθείας σιδηροδρομικής σύνδεσης μεταξύ Ολλανδίας και της γερμανικής συνοριακής πόλεως Emmerich

1. Μπορεί να επιβεβαιώσει η Επιτροπή ότι η πολιτική της εξακολουθεί να αποσκοπεί στην κατάργηση της απομόνωσης περιοχών κατά μήκος των συνόρων των κρατών μελών της ΕΕ και στην προώθηση της διασυνοριακής δημόσιας μεταφοράς με τραίνο;

2. Γνωρίζει η Επιτροπή ότι από τις 5 Δεκεμβρίου 2000 τα τραίνα της Ευρωπαϊκής Ένωσης μεταξύ Άμστερνταμ (Ολλανδία) και Κολωνίας (Γερμανία) δεν θα σταματούν πλέον στο σταθμό της γερμανικής συνοριακής πόλεως Emmerich διότι δεν απαιτείται πλέον αλλαγή ατμομηχανής λόγω της κυκλοφορίας στη γραμμή αυτή του νέου τραίνου τύπου ΙCΕ 3Μ, παρόλον ότι στο έντυπο σιδηροδρομικών δρομολογίων συμπεριλαμβάνεται χρόνος αναμονής 8-10 λεπτά στο Emmerich; Κατόπιν του ανωτέρω η μόνη διαφορά με τη σημερινή κατάσταση θα είναι ότι στο Emmerich δεν μπορούν πλέον να επιβιβασθούν και να αποβιβασθούν επιβάτες και επιπλέον ότι ο αριθμός τιμολογιακών χιλιομέτρων από την Ολλανδία στο Emmerich από 28ης Μαΐου 2000 έχει αυξηθεί με το επιχείρημα ότι στη διαδρομή αυτή θα κυκλοφορήσει τον Νοέμβριο το τραίνο ΙCΕ.

3. Θεωρεί η Επιτροπή αποδεκτό ότι η διασυνοριακή πόλη Emmerich, μετά την κατάργηση των δρομολογίων με ταχείες αμαξοστοιχίες, δεν θα έχει μόνον λιγότερο εύκολη πρόσβαση εντός της Γερμανίας από τις κατευθύνσεις Κολωνίας και Ντίσεντολφ αλλά και ότι η απευθείας σύνδεση μεταξύ της πόλεως Emmerich και της Ολλανδίας σχεδόν καταργείται εντελώς και ότι οι επιβάτες μπορούν εις το εξής να πραγματοποιούν αυτή την διαδρομή με τραίνο μόνον εφόσον κάνουν παράκαμψη η οποία απαιτεί περισσότερο από μία ώρα μέσω της ευρισκόμενης σε απόσταση μισής ώρας από το Emmerich πόλεως Wesel;

4. Δεν συμφωνεί η Επιτροπή με την άποψή μου ότι η κατάργηση του σταθμού στο Emmerich μπορεί να γίνει αποδεκτή εάνπάρξει κάποια αντιστάθμιση με άλλα τραίνα π.χ. με την συνέχιση της κυκλοφορίας των ολλανδικών τοπικών τρένων ως το Emmerich ή με την συνέχιση της διαδρομής των γερμανικών τοπικών τραίνων ως το Zevenaar ή το Arnhem στην Ολλανδία.

5. Σε τί διαβήματα πρόκειται να προβεί η Επιτροπή προκειμένου να παρεμποδίσει την συνεχιζόμενη επιδείνωση της διασυνοριακής σιδηροδρομικής επικοινωνίας λόγω και του γεγονότος ότι καταργήθηκε από 28ης Μαΐου η λειτουργούσα, από το 1996, ως αντιστάθμιση για την κατάργηση των παλαιών διαδρομών μεταξύ Βρυξελλών και Παρισιού, διασυνοριακή κυκλοφορία L-τραίνων μεταξύ Mons (Βέλγιο) και Aulnoye (Γαλλία);

Απάντηση της κας de Palacio εξ' ονόματος της Επιτροπής

(18 Ιουλίου 2000)

Η Επιτροπή θα επιθυμούσε να ευχαριστήσει το Αξιότιμο Μέλος του Κοινοβουλίου για τις πληροφορίες που διαβίβασε και κατανοεί πλήρως ότι η περιγραφόμενη κατάσταση προκαλεί προβλήματα για τους κατοίκους της εν λόγω περιοχής που εξαρτώνται από τις σιδηροδρομικέςπηρεσίες σε μεγαλύτερο ή μικρότερο βαθμό.

Η Επιτροπή εν γένει προσπαθεί να ενθαρρύνει τις σιδηροδρομικές επιχειρήσεις ώστε να καταστούν κατά πολύ δεκτικότερες σε ότι αφορά τις ανάγκες και τις προθέσεις των πελατών τους αλλά θα επιθυμούσε ναπενθυμίσει ότι οι εμπορικές αποφάσεις κάθε σιδηροδρομικής επιχείρησης σχετικά με το κατά πόσο θα προγραμματίσει τη στάση ή όχι ενός σιδηροδρομικού συρμού σε κάποιο σιδηροδρομικό σταθμό είναι αδύνατον να επηρεαστούν επισήμως ή να μεταβληθούν με παρέμβαση της Επιτροπής. Αυτό οφείλεται στη διαχειριστική ανεξαρτησία των σιδηροδρομικών επιχειρήσεων, ως αυτή προβλέπεται από την οδηγία του Συμβουλίου 91/440/ΕΟΚ της 29ης Ιουλίου 1991 για την ανάπτυξη των κοινοτικών σιδηροδρόμων(1).

Μόνο το αντίστοιχο κράτος μέλος δύναται να επιβάλλει ανάλογες στάσεις βάσει τωνποχρεώσεων παροχήςπηρεσιών κοινής ωφελείας.

(1) ΕΕ L 237 της 24.8.1991.